Propunere proiect Ne pare rau de iepuras (20 min) De Monica Stan Sinopsis Bita (12) si fratele sau Dragos (17) par a fi doi baieti obisnuiti Locuiesc într-o vila aflata într-una din comunele de lânga Bucuresti si se duc la aceeasi scoala privata În ciuda aparentelor, cei doi frati duc o viata salbatica, aproape lipsita de surpavegherea adultilor Tatal calatoreste mereu cu serviciul, iar mama i-a parasit pentru un alt barbat Despre ea nu se vorbeste Cea care are grija de ei este Elena (20), o fata saraca din comuna , care a fost angajata de tatal baietilor ca sa aiba grija de ei în lipsa lui Dar Elena nu are autoritatea necesara pentru a îi tine în frâu pe cei doi În lipsa parintilor, singurul exemplu pentru Bita este fratele sau mai mare, iar Bita a vrut mereu sa fie ca el Dragos fumeaza si bea, conduce motocicleta fara permis si încalca proprietati private, iar Bita încearca sa îl copieze în toate Pentru el Dragos e singurul exemplu a ceea ce înseamna sa fii barbat, la vârsta la care Bita încearca sa îsi defineasca propria masculinitate pentru ca în secret el este îndragostit de Elena Când nimeni nu îl observa Bita se strecoara în camera ei si îi umbla fascinat prin lucruri Nu stie însa cum sa faca fata sentimentelor fata de ea, niste emotii pe care le simte pentru prima oara Când însa într-o zi se întoarce de la scoala, Bita îi gaseste pe Dragos si Elena facând sex în camera ei Bita se simte tradat de singurele persoane din viata lui în care avea încredere Ranit si izolat, Bita se decide sa îsi confrunte fratele pentru prima oara Acesta este o poveste despre maturizare, care adesea se desfasoara brutal Bita este la vârsta dintre copilarie si adolescenta In el se duce o lupta între dependenta de copil care îl îndeamna la obedienta fata de fratele sau si independenta sa ca barbat în devenire care îi spune sa îsi înfrunte fratele pentru prima sa dragoste Bita are astfel sentimente ambivalente fata de Dragos: pe de o parte îl admira si vrea sa fie ca el, pe de alta parte e în competitie cu el Aceasta stare si faptul ca este de fapt un copil lipsit de dragostea parinteasca îl forteaza pe Bita sa se maturizeze înainte de vreme si sa se confrunte cu o realitate sinistra Productie Filmul va fi produs de Czar TV, o companie de productie din Bruxelles si va fi regizat de regizorul belgian Kenneth Mercken El a primit premiul Vlaams Audiovisueel Fonds Wildcard 2011 pentru filmul sau de absolvire, un premiu care va fi folosit pentru finantarea filmului de fata Momentan proiectul este în faza de dezvoltare a scenariului 